title: A Bizottság (EU) 2021/180 végrehajtási rendelete (2021. február 9.) egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről [„Dalmatinska pečenica” (OFJ)]

text:
                  2021.2.16.

                  HU

                  Az Európai Unió Hivatalos Lapja

                  L 53/98

         A BIZOTTSÁG (EU) 2021/180 VÉGREHAJTÁSI RENDELETE
         (2021. február 9.)
         egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről [„Dalmatinska pečenica” (OFJ)]
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendeletre (1) és különösen annak 52. cikke (2) bekezdésére,
         mivel:

                     (1)

                     Az 1151/2012/EU rendelet 50. cikke (2) bekezdésének a) pontjával összhangban a Bizottság közzétette az Európai Unió Hivatalos Lapjában Horvátország kérelmét (2) a „Dalmatinska pečenica” elnevezés bejegyzésére.

                     (2)

                     A Bizottsághoz nem érkezett az 1151/2012/EU rendelet 51. cikke szerinti felszólalási nyilatkozat, ezért a „Dalmatinska pečenica” elnevezést be kell jegyezni,

               ELFOGADTA EZT A RENDELETET:

            1. cikk
            A „Dalmatinska pečenica” (OFJ) elnevezés bejegyzésre kerül.
            Az első albekezdésben említett elnevezés egy, a 668/2014/EU bizottsági végrehajtási rendelet (3) XI. mellékletének 1.2. osztályába – Húsipari termékek (főzve, sózva, füstölve stb.) – tartozó terméket jelöl.

            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2021. február 9-én.

                  a Bizottság részéről,

                  az elnök nevében,

               Janusz WOJCIECHOWSKI

                  a Bizottság tagja

            (1)  HL L 343., 2012.12.14., 1. o.

            (2)  HL C 309., 2020.9.18., 9. o.

            (3)  A Bizottság 668/2014/EU végrehajtási rendelete (2014. június 13.) a mezőgazdasági termékek és az élelmiszerek minőségrendszereiről szóló 1151/2012/EU európai parlamenti és tanácsi rendelet alkalmazására vonatkozó szabályok megállapításáról (HL L 179., 2014.6.19., 36. o.).


title: A Bizottság (EU) 2021/181 végrehajtási rendelete (2021. február 15.) az ökológiai termelés, a címkézés és az ellenőrzés tekintetében az ökológiai termelésről és az ökológiai termékek címkézéséről szóló 834/2007/EK tanácsi rendelet részletes végrehajtási szabályainak megállapításáról szóló 889/2008/EK rendelet módosításáról (EGT-vonatkozású szöveg)

text:
                  2021.2.16.

                  HU

                  Az Európai Unió Hivatalos Lapja

                  L 53/99

         A BIZOTTSÁG (EU) 2021/181 VÉGREHAJTÁSI RENDELETE
         (2021. február 15.)
         az ökológiai termelés, a címkézés és az ellenőrzés tekintetében az ökológiai termelésről és az ökológiai termékek címkézéséről szóló 834/2007/EK tanácsi rendelet részletes végrehajtási szabályainak megállapításáról szóló 889/2008/EK rendelet módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az ökológiai termelésről és az ökológiai termékek címkézéséről és a 2092/91/EGK rendelet hatályon kívül helyezéséről szóló, 2007. június 28-i 834/2007/EK tanácsi rendeletre (1) és különösen annak 16. cikke (1) bekezdésére és (3) bekezdése a) pontjára, 21. cikke (2) bekezdésére és 22. cikke (1) bekezdésére,
         mivel:

                     (1)

                     A 889/2008/EK bizottsági rendelet (2) 42. cikkének b) pontja úgy rendelkezik, hogy ha nem állnak rendelkezésre ökológiai tartású jércék, akkor nem ökológiai tartású, tojástermelési célú, legfeljebb 18 hetes jércék 2020. december 31-ig bizonyos feltételek mellett bevihetők az ökológiai állattartási termelőegységbe.

                     (2)

                     Az uniós piacon nem áll rendelkezésre a tojótyúktartó gazdálkodók igényeit kielégítő minőségű és mennyiségű ökológiai tartású, tojástermelési célú jérce. Időközben a Covid19-világjárvány kitörése és a kapcsolódó népegészségügyi válság miatt az (EU) 2020/1693 európai parlamenti és tanácsi rendelet (3) egy évvel elhalasztotta az (EU) 2018/848 európai parlamenti és tanácsi rendelet (4) alkalmazásának kezdőnapját, az (EU) 2018/848 rendeletben említett egyéb kapcsolódó időpontokkal együtt. Következésképpen a többek között a jércék ökológiai termelésére vonatkozó részletesebb rendelkezéseket megállapító (EU) 2020/464 bizottsági végrehajtási rendelet (5) alkalmazásának kezdetét szintén 2022. január 1-jére halasztják. Ezért annak érdekében, hogy több idő álljon rendelkezésre az ökológiai tartású, tojástermelési célú jércék termelésének kialakítására és az ökológiai tojástermelés folyamatosságának biztosítására az (EU) 2018/848 rendelet és az (EU) 2020/464 végrehajtási rendelet alkalmazásának új kezdőnapjáig, a nem ökológiai tartású, tojástermelési célú, legfeljebb 18 hetes jércék használatát lehetővé tevő kivételes termelési szabály alkalmazási időszakát 2021. december 31-ig meg kell hosszabbítani.

                     (3)

                     A 889/2008/EK rendelet 43. cikke értelmében amennyiben a mezőgazdasági termelők nem képesek kizárólag ökológiai termelésből származó fehérjetakarmányt beszerezni, a sertés- és a baromfifajok esetében 5 %-os maximális arányban nem ökológiai fehérjetakarmány is használható12 hónapos időszakra a 2018., a 2019. és a 2020. naptári évben.

                     (4)

                     Az uniós piacon nem áll rendelkezésre elegendő minőségű és mennyiségű ökológiai fehérjetakarmány az ökológiai termelést folytató mezőgazdasági üzemekben nevelt sertés- és baromfifélék táplálkozási szükségleteinek kielégítésére. A takarmányozásra szánt ökológiai fehérjenövény-termesztés még mindig nem képes lépést tartani a kereslettel. Ezért helyénvaló az (EU) 2018/848 rendelet alkalmazásának új kezdőnapjáig egy újabb naptári évvel meghosszabbítani a nem ökológiai fehérjetakarmány korlátozott arányú felhasználásának lehetőségét, különösen az említett rendelet II. melléklete II. részének 1.9.3.1. c) és 1.9.4.2. c) pontjában foglalt, a sertésfélék és a baromfi takarmányozására vonatkozó rendelkezések tekintetében.

                     (5)

                     A 834/2007/EK rendelet 16. cikke (3) bekezdése b) pontjának megfelelően egyes anyagokkal kapcsolatban engedélyezés, valamint a 889/2008/EK rendelet V. és VIII. mellékletébe való felvétel céljából számos tagállam nyújtott be iratanyagokat a Bizottság és a többi tagállam számára. A biogazdálkodással kapcsolatos technikai tanácsadással foglalkozó szakértői csoport (a továbbiakban: EGTOP) és Bizottság megvizsgálta az említett iratanyagokat.

                     (6)

                     A takarmány-alapanyagokra és takarmány-adalékanyagokra vonatkozó ajánlásaiban (6) az EGTOP megállapította, hogy az ásványi takarmányként használt „monoammónium-foszfát (ammónium-dihidrogén-ortofoszfát)” megfelel az ökológiai akvakultúra célkitűzéseinek és elveinek. Ezért ezt az anyagot fel kell venni a 889/2008/EK rendelet V. mellékletének 1. szakaszába, de csak az akvakultúra esetében. Az egyértelműség érdekében az említett szakaszban szereplő táblázatot teljes egészében fel kell váltani.

                     (7)

                     Az élelmiszer-adalékanyagokra és az élelmiszer-feldolgozási segédanyagokra vonatkozó ajánlásaiban (7) az EGTOP arra a következtetésre jutott, hogy a húsalapú kolbász bőrképződéséhez adalékanyagként használt „nátrium-alginát”, a húsalapú kolbász bőrképződéséhez technológiai segédanyagként használt „kalcium-klorid”, valamint az állati eredetű élelmiszertermékekhez technológiai segédanyagként használt „aktív szén” megfelel az ökológiai termelés célkitűzéseinek és elveinek. Ezért ezeket az anyagokat fel kell venni a 889/2008/EK rendelet VIII. mellékletébe.

                     (8)

                     A 889/2008/EK rendeletet ezért ennek megfelelően módosítani kell.

                     (9)

                     Az egyértelműség és a jogbiztonság érdekében ennek a rendeletnek az Európai Unió Hivatalos Lapjában való kihirdetésének napján kell hatályba lépnie, és 2021. január 1-jétől 2021. december 31-ig kell alkalmazandónak lennie.

                     (10)

                     Az e rendeletben előírt intézkedések összhangban vannak az ökológiai termeléssel foglalkozó bizottság véleményével,

               ELFOGADTA EZT A RENDELETET:

            1. cikk
            A 889/2008/EK rendelet a következőképpen módosul:

                        1.

                        A 42. cikk b) pontjában a „2020. december 31-ig” időpont helyébe a „2021. december 31-ig” időpont lép.

                        2.

                        A 43. cikk második bekezdése helyébe a következő szöveg lép:
                        „Az említett fajok vonatkozásában a nem ökológiai fehérjetakarmány 12 hónapos időszakra engedélyezett maximális aránya a 2018., a 2019., a 2020. és a 2021. naptári évben 5 %.”

                        3.

                        Az V. és a VIII. melléklet e rendelet mellékletének megfelelően módosul.

            2. cikk
            Ez a rendelet az Európai Unió Hivatalos Lapjában való kihirdetésének napján lép hatályba.
            Ezt a rendeletet 2021. január 1-jétől 2021. december 31-ig kell alkalmazni.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2021. február 15-én.

                  a Bizottság részéről

                  az elnök

               Ursula VON DER LEYEN

            (1)  HL L 189., 2007.7.20., 1. o.

            (2)  A Bizottság 889/2008/EK rendelete (2008. szeptember 5.) az ökológiai termelés, a címkézés és az ellenőrzés tekintetében az ökológiai termelésről és az ökológiai termékek címkézéséről szóló 834/2007/EK rendelet részletes végrehajtási szabályainak megállapításáról (HL L 250., 2008.9.18., 1. o.).

            (3)  Az Európai Parlament és a Tanács (EU) 2020/1693 rendelete (2020. november 11.) az ökológiai termelésről és az ökológiai termékek jelöléséről szóló (EU) 2018/848 rendeletnek az alkalmazása kezdőnapja és a rendeletben említett bizonyos egyéb időpontok tekintetében történő módosításáról (HL L 381., 2020.11.13., 1. o.).

            (4)  Az Európai Parlament és a Tanács (EU) 2018/848 rendelete (2018. május 30.) az ökológiai termelésről és az ökológiai termékek jelöléséről, valamint a 834/2007/EK tanácsi rendelet hatályon kívül helyezéséről (HL L 150., 2018.6.14., 1. o.).

            (5)  A Bizottság (EU) 2020/464 végrehajtási rendelete (2020. március 26.) az átállási időszakok visszamenőleges elismeréséhez szükséges dokumentumok, az ökológiai termelés, valamint a tagállamok által nyújtandó tájékoztatás tekintetében az (EU) 2018/848 európai parlamenti és tanácsi rendelet alkalmazására vonatkozó egyes szabályok megállapításáról (HL L 98., 2020.3.31., 2. o.).

            (6)  Végleges jelentés az élelmiszerekről (VI.) és a takarmányokról (IV.):
         https://ec.europa.eu/info/food-farming-fisheries/farming/organic-farming/co-operation-and-expert-advice/egtop-reports_hu.

            (7)  Végleges jelentés az élelmiszerekről (VI.) és a takarmányokról (IV.):
         https://ec.europa.eu/info/food-farming-fisheries/farming/organic-farming/co-operation-and-expert-advice/egtop-reports_hu.

            MELLÉKLET
            A 889/2008/EK rendelet V. és VIII. melléklete a következőképpen módosul:

                        1.

                        Az V. melléklet 1. szakaszában található táblázat helyébe a következő táblázat lép:

                                                „Engedélyezés

                                                Anyag

                                                Alkalmazási feltételek

                                    A

                                    Tengeri állatok mésztartalmú héja

                                    A

                                    Mésztartalmú tengeri alga (maërl)

                                    A

                                    Algamész

                                    A

                                    Kalcium-glükonát

                                    A

                                    Kalcium-karbonát

                                    A

                                    Fluortalanított monokalcium-foszfát

                                    A

                                    Fluortalanított dikalcium-foszfát

                                    A

                                    Magnézium-oxid (vízmentes magnézium)

                                    A

                                    Magnézium-szulfát

                                    A

                                    Magnézium-klorid

                                    A

                                    Magnézium-karbonát

                                    A

                                    Kalcium-magnézium-foszfát

                                    A

                                    Magnézium-foszfát

                                    A

                                    Mononátrium-foszfát

                                    A

                                    Kalcium-nátrium-foszfát

                                    A

                                    Monoammónium-foszfát (ammónium-dihidrogén-ortofoszfát)

                                    Csak akvakultúra esetében”

                                    A

                                    Nátrium-klorid

                                    A

                                    Nátrium-bikarbonát

                                    A

                                    Nátrium-karbonát

                                    A

                                    Nátrium-szulfát

                                    A

                                    Kálium-klorid

                        2.

                        A VIII. melléklet a következőképpen módosul:

                                    a)

                                    az A. szakaszban szereplő táblázatban az „E 401 nátrium-alginát” bejegyzés utolsó oszlopa a következő szavakkal egészül ki: „és húsalapú kolbász”;

                                    b)

                                    a B. szakaszban található táblázat a következőképpen módosul:

                                                i.

                                                a „kalcium-klorid” bejegyzésben a harmadik oszlop egy X-szel egészül ki, és az utolsó oszlop a következő szavakkal egészül ki: „Az állati eredetű élelmiszerekre vonatkozóan: húsalapú kolbász”;

                                                ii.

                                                az „Aktív szén” bejegyzésben a harmadik oszlop egy X-szel egészül ki.


title: A Bizottság (EU) 2021/238 végrehajtási rendelete (2021. február 16.) az (EU) 2020/532 végrehajtási rendeletnek az Unió legkülső régiói és a kisebb égei-tengeri szigetek javára megállapított egyedi mezőgazdasági intézkedések ellenőrzése vonatkozásában a 180/2014/EU és a 181/2014/EU végrehajtási rendelettől való eltérés tekintetében történő módosításáról

text:
                  2021.2.17.

                  HU

                  Az Európai Unió Hivatalos Lapja

                  L 56/10

         A BIZOTTSÁG (EU) 2021/238 VÉGREHAJTÁSI RENDELETE
         (2021. február 16.)
         az (EU) 2020/532 végrehajtási rendeletnek az Unió legkülső régiói és a kisebb égei-tengeri szigetek javára megállapított egyedi mezőgazdasági intézkedések ellenőrzése vonatkozásában a 180/2014/EU és a 181/2014/EU végrehajtási rendelettől való eltérés tekintetében történő módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a közös agrárpolitika finanszírozásáról, irányításáról és monitoringjáról és a 352/78/EGK, a 165/94/EK, a 2799/98/EK, a 814/2000/EK, az 1290/2005/EK és a 485/2008/EK tanácsi rendelet hatályon kívül helyezéséről szóló, 2013. december 17-i 1306/2013/EU európai parlamenti és tanácsi rendeletre (1) és különösen annak 62. cikke (2) bekezdése első albekezdésének a) és b) pontjára,
         tekintettel az Unió legkülső régiói részére egyedi mezőgazdasági intézkedések megállapításáról és a 247/2006/EK tanácsi rendelet hatályon kívül helyezéséről szóló, 2013. március 13-i 228/2013/EU európai parlamenti és tanácsi rendeletre (2) és különösen annak 8. cikkére, valamint 18. cikke (1) bekezdésének második albekezdésére,
         tekintettel az egyedi mezőgazdasági intézkedéseknek a kisebb égei-tengeri szigetek javára történő megállapításáról és az 1405/2006/EK tanácsi rendelet hatályon kívül helyezéséről szóló, 2013. március 13-i 229/2013/EU európai parlamenti és tanácsi rendeletre (3) és különösen annak 7. cikkére, 11. cikke (3) bekezdésére és 14. cikke (1) bekezdésének második albekezdésére,
         mivel:

                     (1)

                     A Covid19-világjárvány és a tagállamokban széles körben bevezetett kijárási korlátozások következtében valamennyi tagállamban rendkívüli adminisztratív nehézségekbe ütközött a helyszíni ellenőrzések tervezése és kellő számban, illetve időben történő elvégzése.

                     (2)

                     A körülmények példátlan jellegére tekintettel szükség volt e nehézségek könnyítésére a közös agrárpolitika keretébe tartozó, egyes adminisztratív és helyszíni ellenőrzésekre alkalmazandó különböző végrehajtási rendeletektől való eltérések révén.

                     (3)

                     Az (EU) 2020/532 bizottsági végrehajtási rendelet (4) eltéréseket tartalmaz – többek között – a 809/2014/EU (5), a 180/2014/EU (6) és a 181/2014/EU (7) bizottsági végrehajtási rendelettől.

                     (4)

                     A 180/2014/EU végrehajtási rendelet 22. cikke és a 181/2014/EU végrehajtási rendelet 20. cikke úgy rendelkezik, hogy az érintett tagállamok az Unió legkülső régiói és a kisebb égei-tengeri szigetek javára megállapított egyedi mezőgazdasági intézkedések ellenőrzése során minden indokolt esetben az integrált igazgatási és kontrollrendszert kell használni. Az (EU) 2020/532 végrehajtási rendelet I. fejezetében a közvetlen kifizetéseknek és a kölcsönös megfeleltetésnek az integrált igazgatási és kontrollrendszer keretében végzett ellenőrzése tekintetében meghatározott eltérések ezért értelemszerűen ezekre az ellenőrzésekre is alkalmazandók.

                     (5)

                     Az Unió legkülső régiói és a kisebb égei-tengeri szigetek javára megállapított egyedi mezőgazdasági intézkedésekre vonatkozó helyszíni ellenőrzések némelyikét azonban az integrált igazgatási és kontrollrendszeren kívül végzik, és az (EU) 2020/532 végrehajtási rendelet II. fejezetében előírt eltérések nem bizonyultak elegendőnek a helyszíni ellenőrzések pontos és határidőn belüli elvégzése során tapasztalt nehézségek kezelésére, különösen a legkülső régiók földrajzi távolságára tekintettel.

                     (6)

                     Ezért helyénvaló kiterjeszteni az (EU) 2020/532 végrehajtási rendelet II. fejezetében említett, alternatív bizonyítékok használatára és/vagy az időzítés megváltoztatására vonatkozó eltéréseket, amennyiben ezek – a megfelelő biztonsági szint fenntartása mellett – lehetővé teszik az intézkedések helyes végrehajtásának ellenőrzését.

                     (7)

                     Mivel ez a rendelet a Covid19-világjárvány miatt a 2020-as igénylési év tekintetében a 180/2014/EU és a 181/2014/EU végrehajtási rendeletektől való további eltérésről rendelkezik, az Európai Unió Hivatalos Lapjában való kihirdetésének napján kell hatályba lépnie, és visszamenőleges hatállyal az (EU) 2020/532 végrehajtási rendelettel azonos időponttól kell alkalmazni.

                     (8)

                     Az 1306/2013/EU rendelet 59. cikkének (5) bekezdése előírja, hogy a tagállamoknak biztosítaniuk kell a helyszíni ellenőrzéseknek a hatékony kockázatkezeléshez szükséges minimális szintjét, és szükség esetén növelniük kell ezt a minimális szintet. Tekintettel e kötelezettségek jellegére és az ellenőrzési erőfeszítéseknek a Covid19-világjárvány körülményei közötti megfelelő arányára, az (EU) 2020/532 végrehajtási rendeletben előírt eltéréseket alkalmazó tagállamok számára lehetővé kell tenni, hogy a következő igénylési év tekintetében ne vegyék figyelembe az elvégzett ellenőrzések eredményeit. Ugyanakkor az ellenőrzési aránynak a 2020-as igénylési évre előirányzott növelését célszerű a 2021-es igénylési évben alkalmazni, az ellenőrzések számának megfelelő növelése révén.

                     (9)

                     Az (EU) 2020/532 végrehajtási rendeletet ezért ennek megfelelően módosítani kell.

                     (10)

                     Az e rendeletben előírt intézkedések összhangban vannak a közvetlen kifizetésekkel foglalkozó bizottság véleményével,

               ELFOGADTA EZT A RENDELETET:

            1. cikk
            Az (EU) 2020/532 végrehajtási rendelet a következőképpen módosul:

                        (1)

                        A 12. cikk a következő bekezdéssel egészül ki:

                           „(5)   Az 180/2014/EU végrehajtási rendelet 16. cikkének (2) bekezdésétől és 22. cikkétől eltérve, amennyiben a Covid19-világjárvány kezelésére bevezetett intézkedések miatt a tagállamok nincsenek abban a helyzetben, hogy az említett cikkekben meghatározott szabályoknak megfelelően helyszíni ellenőrzéseket végezzenek a legkülső régiók javára megállapított egyedi intézkedések tekintetében, a tagállamok dönthetnek úgy, hogy:

                                       a)

                                       a helyszíni ellenőrzések helyett új technológiákat – például földrajzi koordinátákkal ellátott fényképeket, dátummal ellátott fényképeket vagy drónfelvételeket, a kedvezményezettekkel folytatott videokonferenciákat – alkalmaznak, vagy bármely olyan releváns igazoló dokumentumot felhasználnak, amely segítheti az intézkedések helyes végrehajtásának ellenőrzését;

                                       b)

                                       a 2020-as igénylési évre vonatkozó ellenőrzéseket az év bármely szakaszában, akár a végső kifizetés teljesítését követően is elvégzik, amennyiben azok még lehetővé teszik a támogathatósági feltételek ellenőrzését.

                                 Azon tagállamoknak, amelyek élnek az első albekezdésben meghatározott eltérésekkel, és megváltoztatják az ellenőrzések időzítését vagy csökkentik azok számát, olyan eljárásokat kell meghatározniuk, amelyek alternatív módszertant alkalmaznak a kiadások jogszerűségére és szabályszerűségére, valamint a kölcsönös megfeleltetés követelményeinek és előírásainak való megfelelésre vonatkozó megfelelő szintű bizonyosság fenntartása érdekében.

                           (6)   Az e cikk (2) és (4) bekezdésének megfelelően elvégzett ellenőrzések eredményeit a következő igénylési év tekintetében nem kell figyelembe venni az 1306/2013/EU rendelet 59. cikkének (5) bekezdése alkalmazásában. Ugyanakkor az ellenőrzési aránynak az említett rendelet 59. cikkének (5) bekezdése alapján a 2020-as igénylési évre előirányzott növelését a 2021-es igénylési évben kell alkalmazni, az ellenőrzések számának megfelelő növelése révén.”

                        (2)

                        A 13. cikk a következő bekezdéssel egészül ki:

                           „(5)   A 181/2014/EU végrehajtási rendelet 13. cikkének (2) bekezdésétől és 20. cikkétől eltérve, amennyiben a Covid19-világjárvány kezelésére bevezetett intézkedések miatt Görögország nincs abban a helyzetben, hogy az említett cikkekben meghatározott szabályoknak megfelelően helyszíni ellenőrzéseket végezzen a kisebb égei-tengeri szigetek javára hozott egyedi intézkedések tekintetében, Görögország határozhat úgy, hogy:

                                       a)

                                       a helyszíni ellenőrzések helyett új technológiákat – például földrajzi koordinátákkal ellátott fényképeket, dátummal ellátott fényképeket vagy drónfelvételeket, a kedvezményezettekkel folytatott videokonferenciákat – alkalmaz, vagy bármely olyan releváns igazoló dokumentumot felhasznál, amely segítheti az intézkedések helyes végrehajtásának ellenőrzését;

                                       b)

                                       a 2020-as igénylési évre vonatkozó ellenőrzéseket az év bármely szakaszában, akár a végső kifizetés teljesítését követően is elvégzi, amennyiben azok még lehetővé teszik a támogathatósági feltételek ellenőrzését.

                                 Ha Görögország él az első albekezdésben meghatározott eltérésekkel, és megváltoztatja az ellenőrzések időzítését vagy csökkenti azok számát, olyan eljárásokat kell meghatároznia, amelyek alternatív módszertant alkalmaznak a kiadások jogszerűségére és szabályszerűségére, valamint a kölcsönös megfeleltetés követelményeinek és előírásainak való megfelelésre vonatkozó megfelelő szintű bizonyosság fenntartása érdekében.

                           (6)   Az e cikk (2) és (4) bekezdésének megfelelően elvégzett ellenőrzések eredményeit a következő igénylési év tekintetében nem kell figyelembe venni az 1306/2013/EU rendelet 59. cikkének (5) bekezdése alkalmazásában. Ugyanakkor az ellenőrzési aránynak az említett rendelkezés alapján a 2020-as igénylési évre előirányzott növelését a 2021-es igénylési évben kell alkalmazni, az ellenőrzések számának megfelelő növelése révén.”

            2. cikk
            Ez a rendelet az Európai Unió Hivatalos Lapjában való kihirdetésének napján lép hatályba.
            Ezt a rendeletet 2020. április 20-tól kell alkalmazni.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2021. február 16-án.

                  a Bizottság részéről

                  az elnök

               Ursula VON DER LEYEN

            (1)  HL L 347., 2013.12.20., 549. o.

            (2)  HL L 78., 2013.3.20., 23. o.

            (3)  HL L 78., 2013.3.20., 41. o.

            (4)  A Bizottság (EU) 2020/532 végrehajtási rendelete (2020. április 16.) a közös agrárpolitika keretében alkalmazandó bizonyos adminisztratív és helyszíni ellenőrzések kapcsán a 2020-as év tekintetében a 809/2014/EU, a 180/2014/EU, a 181/2014/EU, az (EU) 2017/892, az (EU) 2016/1150, az (EU) 2018/274, az (EU) 2017/39, az (EU) 2015/1368 és az (EU) 2016/1240 végrehajtási rendelettől való eltérésről (HL L 119., 2020.4.17., 3. o.).

            (5)  A Bizottság 809/2014/EU végrehajtási rendelete (2014. július 17.) az 1306/2013/EU európai parlamenti és tanácsi rendelet alkalmazási szabályainak az integrált igazgatási és kontrollrendszer, a vidékfejlesztési intézkedések és a kölcsönös megfeleltetés tekintetében történő megállapításáról (HL L 227., 2014.7.31., 69. o.).

            (6)  A Bizottság 180/2014/EU végrehajtási rendelete (2014. február 20.) az Unió legkülső régiói részére egyedi mezőgazdasági intézkedések megállapításáról szóló 228/2013/EU európai parlamenti és tanácsi rendelet alkalmazására vonatkozó szabályok megállapításáról (HL L 63., 2014.3.4., 13. o.).

            (7)  A Bizottság 181/2014/EU végrehajtási rendelete (2014. február 20.) az egyedi mezőgazdasági intézkedéseknek a kisebb égei-tengeri szigetek javára történő megállapításáról szóló 229/2013/EU európai parlamenti és tanácsi rendelet alkalmazására vonatkozó szabályok megállapításáról (HL L 63., 2014.3.4., 53. o.).